Ψήφισμα σχετικά με την πρόταση οδηγίας του Συμβουλίου που αφορά τη συμφωνία περί οργάνωσης του χρόνου εργασίας ναυτικών που συνήφθη από την Ένωση Εφοπλιστών Ευρωπαϊκής Κοινότητας (ECSA) και την Ομοσπονδία Ενώσεων Εργαζομένων στις Μεταφορές της Ευρωπαϊκής Ένωσης (FST) (COM(98)0662 - C4-0718/98- 98/0320(PRT))

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής (COM(98)0662 - 98/0320(PRT)) ((EE C 43 της 17.2.1999, σελ. 9.)),

- έχοντας υπόψη τη Συμφωνία για την Κοινωνική Πολιτική που προσαρτάται στο Πρωτόκολλο (αριθ. 14) σχετικά με την κοινωνική πολιτική, το οποίο είναι προσαρτημένο στη Συνθήκη για την Ίδρυση της Ευρωπαϊκής Κοινότητας, και ιδίως τα άρθρα της 3, παράγραφος 4 και 4, παράγραφος 2,

- έχοντας υπόψη την Ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με την εφαρμογή της Συμφωνίας για την Κοινωνική Πολιτική (COM(93)0600),

- έχοντας υπόψη τα ψηφίσματά του της 24ης Φεβρουαρίου 1994 σχετικά με τη νέα κοινωνική διάσταση της Συνθήκης του Μάαστριχτ ((ΕΕ C 77 της 14.3.1994, σελ. 30.)), και της 3ης Μαΐου 1994 σχετικά με την εφαρμογή της Συμφωνίας για την Κοινωνική Πολιτική ((ΕΕ C 205 της 25.7.1994, σελ. 116.)),

- έχοντας υπόψη τη συμφωνία-πλαίσιο για την οργάνωση του χρόνου εργασίας των ναυτικών που υπέγραψαν στις 30 Σεπτεμβρίου 1998 η ECSA και η FST,

- έχοντας υπόψη την απόφαση των προαναφερθέντων κοινωνικών εταίρων να καλέσουν την Επιτροπή να υποβάλει τη συμφωνία αυτή στο Συμβούλιο, προκειμένου να αποφασισθεί η εφαρμογή της,

- έχοντας υπόψη την ανακοίνωση της Επιτροπής για την οργάνωση του χρόνου εργασίας στους κλάδους και δραστηριότητες που εξαιρούνται από την οδηγία 93/104/ΕΚ της 23ης Νοεμβρίου 1993 (COM(98)0662),

- έχοντας υπόψη τις προτάσεις οδηγίας του Συμβουλίου σχετικά με την επιβολή των κανόνων περί ωρών εργασίας των ναυτικών επί των σκαφών που χρησιμοποιούν τα λιμάνια της Κοινότητας ((ΕΕ C 43 της 17.2.1999, σελ. 16.)) και τη σύσταση της Επιτροπής για την επικύρωση της Σύμβασης 180 ILO,

- έχοντας υπόψη τα ψηφίσματά του της 2ας Ιουλίου 1998 για τη Λευκή Βίβλο της Επιτροπής σχετικά με τους κλάδους και τις δραστηριότητες που εξαιρούνται από την οδηγία περί οργάνωσης του χρόνου εργασίας (COM(97)0334 - C4-0434/97) ((ΕΕ C 226 της 20.7.1998, σελ. 70.)),

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τη γνωμοδότηση της Επιτροπής Μεταφορών και Τουρισμού (A4-0187/99),

Α. υπενθυμίζοντας ότι ο κλάδος της ναυτιλίας (μαζί με όλους τους λοιπούς κλάδους του τομέα των μεταφορών) δεν περιελήφθη στις διατάξεις της οδηγίας 93/104/ΕΚ που αφορά ορισμένες πλευρές της οργάνωσης του χρόνου εργασίας,

Β. επαναλαμβάνοντας την πάγια θέση του Ευρωπαϊκού Κοινοβουλίου ότι η εξαίρεση αυτή είναι άστοχη, δεδομένου ότι δεν δικαιολογείται από κανένα επιστημονικό ή κοινωνικό επιχείρημα,

Γ. υπενθυμίζοντας ότι, τον Ιούλιο 1997, η Επιτροπή εξέδωσε την προαναφερθείσα Λευκή Βίβλο με σκοπό να εξετάσει τη φύση των εξαιρέσεων αυτών και να θεσπίσει τα κατάλληλα κριτήρια προκειμένου να επιλυθεί το πρόβλημα,

Δ. λαμβάνοντας υπόψη ότι οι κοινωνικοί εταίροι έχουν αρχίσει διαπραγματεύσεις στους διαφόρους κλάδους προκειμένου να καταλήξουν σε τομεακές συμφωνίες,

Ε. επισημαίνοντας ότι η προστασία της υγείας και της ασφάλειας των εργαζομένων εμπίπτει στις αρμοδιότητες της Ευρωπαϊκής Κοινότητας,

ΣΤ. επισημαίνοντας οτι το κλάδος της ναυτιλίας είναι ιδιαίτερα εκτεθειμένος στον διεθνή ανταγωνισμό, και ότι οι κανόνες για την προστασία της υγείας και της ασφάλειας κατά την εργασία πρέπει να αποτελέσουν αντικείμενο συμφωνιών και σε διεθνές επίπεδο,

Ζ. εκτιμώντας ότι, στον τομέα αυτόν, η ΕΕ έχει την ευκαιρία να προαγάγει το κοινωνικό της μοντέλο και να μιλήσει με ενιαία φωνή στους αρμόδιους διεθνείς φορείς,

Η. επισημαίνοντας ότι η Ευρωπαϊκή Κοινότητα έχει θεσπίσει ελάχιστες επιτρεπόμενες προδιαγραφές για την υγεία και την ασφάλεια, και ότι στον τομέα αυτόν οι παρεκκλίσεις πρέπει να είναι αυστηρά περιορισμένες[semigr ]

Θ. θεωρώντας ότι η εφαρμογή της συμφωνίας δεν πρέπει να χρησιμοποιηθεί ως δικαιολογία για οποιαδήποτε οπισθοδρόμηση σε σχέση με την σήμερα ισχύουσα κατάσταση στα κράτη μέλη σε ό,τι αφορά τη υγεία και την ασφάλεια των ναυτικών στο χώρο της εργασίας,

1. εξαίρει τη συμφωνία στην οποία κατέληξαν η ECSA και η FST για την οργάνωση του χρόνου εργασίας, και συμφωνεί για την υποβολή της στο Συμβούλιο[semigr ]

2. επαναλαμβάνει την έκκλησή του για τη σύναψη διοργανικής συμφωνίας που θα καθορίζει κοινές ρυθμίσεις για την εφαρμογή στην πράξη του Πρωτοκόλλου 14 και της Συμφωνίας για την Κοινωνική Πολιτική (που έχουν ενσωματωθεί αυτούσια στη νέα Συνθήκη του Άμστερνταμ), και προτρέπει την Επιτροπή και το Συμβούλιο να έλθουν σε σοβαρό διάλογο με το Κοινοβούλιο προκειμένου να βελτιωθεί η σημερινή, ελάχιστα ικανοποιητική κατάσταση[semigr ]

3. επισημαίνει τη στενή σχέση που υπάρχει μεταξύ επαγγελματικής και λειτουργικής ασφάλειας στον κλάδο της ναυτιλίας, και τονίζει ότι η διατήρηση και των δύο σε υψηλά επίπεδα αποτελεί επίσης εγγύηση για την προστασία του περιβάλλοντος[semigr ]

4. υπενθυμίζει στην Επιτροπή ότι η συμφωνία αυτή αφορά τις ελάχιστες απαιτήσεις, χωρίς να θίγει τις ευνοϊκότερες ρυθμίσεις που ενδεχομένως υπάρχουν σε εθνικό επίπεδο, και ότι οι παρεκκλίσεις πρέπει να είναι αυστηρά περιορισμένες και ελεγχόμενες, σε πνεύμα σεβασμού της γενικής αρχής που επιβάλλει υψηλό επίπεδο προστασίας της υγείας και της ασφάλειας των εργαζομένων[semigr ]

5. χαιρετίζει με ικανοποίηση την τακτική που επέλεξε η Επιτροπή για την προώθηση και τη διαπραγμάτευση της Σύμβασης 180 ILO ως κοινής βάσης για τους κανόνες υγείας και ασφάλειας σε διεθνές επίπεδο, προκειμένου να εξασφαλισθούν ισότιμα δικαιώματα για όλους τους ναυτικούς, ανεξαρτήτως από τη σημαία υπό την οποία πλέει το πλοίο στο οποίο εργάζοντα,ι και να αποτραπούν στρεβλώσεις του ανταγωνισμού[semigr ]

6. καλεί την επιτροπή να μεριμνήσει ώστε να τηρηθεί αυστηρά η προθεσμία που προβλέπει η παρούσα οδηγία για τη μεταφορά των διατάξεών της στο εθνικό δίκαιο, δεδομένου ότι έτσι εξασφαλίζεται και η ταυτόχρονη κύρωση της Σύμβασης 180 ILO και καταλήγουν σε θετικό αποτέλεσμα χρόνια ολόκληρα εκκλήσεων του Ευρωπαϊκού Κοινοβουλίου για τη θέσπιση νομικού πλαισίου για την υγεία και την ασφάλεια στον τομέα αυτόν[semigr ]

7. επικροτεί την επιβολή κυρώσεων για παραβάσεις όσον αφορά την εφαρμογή της οδηγίας, και καλεί τα κράτη μέλη να θέσουν σε λειτουργία αποτελεσματικούς μηχανισμούς ελέγχου που θα διαπιστώνουν εγκαίρως τις περιπτώσεις μη συμμόρφωσης προς τις διατάξεις της οδηγίας[semigr ]

8. καλεί τις λοιπές Μικτές Τομεακές Επιτροπές που δεν έχουν καταλήξει ακόμη σε συμφωνίες να επανέλθουν στην τράπεζα των συνομιλιών μέχρις ότου καταλήξουν σε θετικό αποτέλεσμα[semigr ] καλεί την Επιτροπή να υποβάλει προτάσεις για ρύθμιση κατά τομέα σε περίπτωση που οι διαπραγματεύσεις αυτές δεν καρποφορήσουν[semigr ]

9. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, την ECSA και την FST.